O‘zbekiston Sudyalar oliy kengashi raisiga o‘rinbosar va kotib tayinlandi, kengash tarkibiga o‘zgartirish kiritildi

O‘zbekiston Prezidentining tegishli farmoni bilan Sudyalar oliy kengashi raisiga o‘rinbosar va kengash kotib tayinlandi. Bu haqda Sudyalar oliy kengashi matbuot xizmati xabar berdi.
Xususan, farmon bilan Alisher Jalilov Sudyalar oliy kengashi raisi o‘rinbosari lavozimiga tasdiqlandi.

Alisher Jalilov 1974-yilda Qashqadaryo viloyatida tug‘ilgan. Faoliyatini tuman sudining sud majlisi kotibligidan boshlagan. O‘tgan yillar davomi shahar sudi sudyasi, tuman sudi raisi, viloyat va Oliy sudda sudya lavozimida faoliyat ko‘rsatgan.
Tayinlovga qadar jinoyat ishlari bo‘yicha Surxondaryo viloyati Boysun tuman sudining raisi vazifasida ishlagan.
Shuningdek, Prezident farmoni bilan Xurshid Sodiqov o‘z faoliyatini doimiy asosda amalga oshiruvchi Sudyalar oliy kengashi a’zosi – kengash kotibi lavozimiga tasdiqlangan.

Xurshid Sodiqov 1985-yilda tug‘ilgan. Faoliyati mobaynida jinoyat ishlari bo‘yicha Jizzax viloyati sudida sud majlisi kotibi, bosh mutaxassisi, Oliy sudda katta maslahatchi, bo‘lim boshlig‘i, Chinoz tumani ma’muriy sudi raisi vazifalarida ishlagan.
Tayinlovga qadar jinoyat ishlari bo‘yicha Zangiota tumani sudi sudyasi lavozimida ishlagan.
Bundan O‘zbekiston Prezidentining tegishli farmoni bilan Sudyalar oliy kengashi tarkibiga o‘zgartirishlar kiritildi:
Eslatib o‘tamiz, 2021-yilning yanvarida Halilillo To‘raxo‘jayev Oliy sud raisi o‘rinbosari bo‘lgani, O‘zbekistonning barcha viloyat sudlariga raislar tayinlangani, mart oyida Oliy Majlis Senati qaroriga muvofiq, Oliy sud tarkibiga o‘zgartirishlar kiritilgani haqida xabar berilgan edi.
 O‘zbekiston sudyalar oliy kengashi qasamyodini buzgan sud raisini vazifasidan ozod etdi